Félag um innri endurskoðun

Fræðslufundur - Wirecard málið
2021-03-18 08:30 - 10:00 UTC
Fyrirlesari er Hinrik Pálsson og ætlar hann að fræða okkur um Wirecard málið.

Fræðslufundur - The Nordic Business Ethics Survey
2021-02-15 08:30 - 10:00

Fræðslufundur - þriggja þrepa líkanið
2020-11-25 08:30 - 10:00

Haustráðstefna - Seinni hluti
2020-10-16 13:30 - 16:30

Haustráðstefna FIE - Fyrri hluti
2020-10-15 08:30 - 12:30

Fræðslufundur FIE 25. september 2020
2020-09-25 08:10 - 10:00

Aðalfundur
2020-05-27 14:00 - 15:00
Kæri félagsmaður.
Félag um innri endurskoðun boðar til aðalfundar miðvikudaginn 27. maí 2020 kl. 14-15.
Fundurinn verður að þessu sinni haldinn í fjarfundabúnaði en honum er stýrt úr húsnæði Kviku banka, Katrínartúni 2, 105 Reykjavík. Hlekkurinn inn á fjarfundinn verður sendur á skráð netföng félagsmanna í félagaskrá.
Dagskrá aðalfundar:
1. Skýrsla um störf félagsins á liðnu ári.
2. Reikningar félagsins lagðir fram til samþykktar.
3. Breytingar á samþykktum.
4. Kosning stjórnarmanna.
5. Kosning formanna nefnda skv. 7 gr.
6. Kosning skoðunarmanns annað hvert ár.
7. Ákvörðun félagsgjalds.
8. Önnur mál.
Stjórnin minnir á að allir geta boðið sig fram til stjórnarsetu og hvetur félagsmenn til að gefa kost á sér til starfa í nefndum og faghópum á vegum félagsins. Áhugasamir félagsmenn geta haft samband við stjórn félagsins.
Stjórn FIE

Morgunverðarfundur
2020-05-06 08:00 - 10:00, 2019-03-15 08:00 - 10:00, 2019-01-17 08:00 - 10:00

Innri endurskoðunardagurinn 2020 - FRESTAÐ
2020-03-18 08:30 - 11:00 | Hótel Natura, Nautholsvegur 52, Reykjavík, 101, Iceland
Stjórn FIE hefur ákveðið að fresta Innri endurskoðunardeginum 2020 fram á haust vegna COVID-19. Nánari upplýsingar um dagsetningu og dagskrá ráðstefnunnar verða sendar út strax og þær liggja fyrir
Með góðum kveðjum,
Stjórn FIE

Morgunverðarfundur 20. febrúar 2020
2020-02-20 08:00 - 10:00 | Grand Hótel Reykjavík, Sigtúni 38, Reykjavík, 105, Iceland

Morgunverðarfundur 20. nóvember 2019
2019-11-20 08:00 - 10:00 | Grand Hótel Reykjavík, Sigtúni 38, Reykjavík, 105, Iceland
Virðisaukandi aðferðir í innri endurskoðun
The Internal Audit Ambition Model (IIA) / Agile hugmyndafræði
Morgunverðarfundur Félags um innri endurskoðun
Grand hótel Reykjavík - Gallerí
Miðvikudaginn 20. nóvember kl. 8:00-10:00
Hvernig geta innri endurskoðendur þróað sína nálgun og aðferðafræði til að skila sýnilegu virði, í heimi óvissu og sífellt hraðari breytinga? Erindi dagsins eru um The Internal Audit Ambition Model frá IIA og Agile hugmyndafræðina, sem leið til að hjálpa fyrirtækjum að finna nýjar leiðir til að takast á við breytt umhverfi.
Ingunn Ólafsdóttir innri endurskoðandi Háskóla Íslands, og formaður Félags um innri endurskoðun fjallar um The Internal Audit Ambition Model frá IIA.
Kristrún Anna Konráðsdóttir, verkefnaráðgjafi hjá VÍS, hefur ástríðu fyrir því að hjálpa fólki og fyrirtækjum að finna nýjar leiðir til að takast á við breytt umhverfi. Hún nýtir Agile hugmyndafræði til að spegla áskoranir og svara krefjandi spurningum.
Verð: 5.500 kr. fyrir félagsmenn og kr. 6.500 fyrir utanfélagsmenn. Innifalinn morgunverður og kaffi.
Tvær endurmenntunareiningar í endurskoðunarflokki.
Skráning er með tölvupósti á fie@fie.is, fyrir kl.12 þann 18. nóvember

Morgunverðarfundur 31. október 2019 - Ófjárhagslegar upplýsingar og ábyrgar fjárfestingar frá sjónarhóli innri endurskoðunar
2019-10-31 08:00 - 10:00 | Grand Hótel Reykjavík, Sigtúni 38, Reykjavík, 105, Iceland

Haustráðstefna 2019 - Grunnatriði við endurskoðun upplýsingatækni
2019-08-29 08:30 - 2019-08-30 16:30
Skráning með tölvupósti á fie@fie.is

Nordic Light ráðstefna
2019-05-08 - 2019-05-10

Hádegisverðarfundur með norrænum innri endurskoðendum
2018-09-07 12:00 - 13:00 | Ráðhús Reykjavíkur, Reykjavík, Iceland
Boðað er til fundar í faghópi um innri endurskoðun hjá hinu opinbera sem haldinn verður í borgarráðsherberginu í Ráðhúsi Reykjavíkur, föstudaginn 7. september 2018 kl. 12:00 – 13:00.
Á fundinum munu meðhöfundar mínir á grein um samanburðarrannsókn á innri endurskoðun hjá hinu opinbera á Norðurlöndunum gefa fundarmönnum innsýn inní þeirra eigin innri endurskoðunar umhverfi.
• Niina Sipiläinen, Head of Internal Audit at the Ministry of Social Affairs and Health in Finland;
• Riikka Koivunen, Audit Manager, Hospital District of Helsinki and Uusimaa Internal Audit Department in Finland;
• Stina Nilsson Kristiansson, CIA, CGAP, CRMA, Chief Internal Auditor of the Swedish Police.
Greinin okkar birtist í tímariti Stjórnmál og Stjórnsýsla í júní síðastliðnum og er aðgengileg á eftirfarandi slóð: http://www.irpa.is/article/view/a.2018.14.2.2/pdf
Yfirskrift fundarins er “Insight in internal audit in the public sector within the Nordic Countries”. Í lokin er svo boðið upp á spurningar og umræður.
Vinsamlegast látið vita um þátttöku hjá fie@fie.is
Fyrir hönd opinbera hópsins,
Anna Margrét Jóhannesdóttir

Fundur í faghóp um innri endurskoðun fjármálafyrirtækja
2018-06-05 08:30 - 10:00 | Landsbanki Íslands, Austurstræti 11, Reykjavík, Reykjavík, 101, Iceland
Fundur verður haldinn í faghópi um innri endurskoðun fjármálafyrirtækja 5. júní næstkomandi kl 8:30 í höfuðstöðvum Landsbankans að Austurstræti 11.* Áætlað er að fundinum ljúki um kl. 10.
Að þessu sinni munum við fjalla um nýja tilskipun Evrópusambandsins um greiðsluþjónustu, PSD2, og þau áhrif sem hún mun væntanlega hafa á starfsumhverfi fjármálafyrirtækja.
Fyrirlesari verður Ásgeir Helgi Jóhannsson lögmaður hjá Atlas lögmönnum og nefndarmaður í nefnd Fjármála- og efnahagsráðuneytisins sem rýna á tilskipunina og vinna frumvarp til innleiðingar á henni.
Í framhaldi af fyrirlestri Ásgeirs ætlum við í smærri hópum að ræða um hvaða áhrif tilskipunin muni mögulega hafa á innri endurskoðun fjármálafyrirtækja.
Boðið verður uppá morgunhressingu.
Vinsamlegast tilkynnið þátttöku á fie@fie.is í síðasta lagi á hádegi mánudagsins 4. júní. Vonumst til að sjá sem flesta.
Bestu kveðjur,
Starfsmenn innri endurskoðunar Landsbankans
*Gengið er inn um inngang í Austurstræti beint á móti Vínbúðinni.

Aðalfundur Félags um innri endurskoðun
2018-05-24 10:00 - 11:00 | Grand Hótel Reykjavík, Sigtúni 38, Reykjavík, 105, Iceland
Félag um innri endurskoðun boðar til aðalfundar fimmtudaginn 24. maí 2018, kl. 10-11.
Fundurinn verður haldinn í Grand Hótel (Gullteigur B).
Fyrir fundinn mun fræðslunefnd FIE halda síðasta morgunverðarfund vetrarins. Nánari upplýsingar um hann berast síðar.
Stjórnin minnir á að allir geta boðið sig fram til stjórnarsetu og hvetur þig eindregið til að íhuga það. Ennfremur hvetur stjórnin félagsmenn til að gefa kost á sér til starfa í nefndum og faghópum á vegum félagsins. Áhugasamir félagsmenn geta haft samband við stjórn félagsins en einnig er hægt að bjóða sig fram á fundinum.
Meðfylgjandi eru nánari upplýsingar um aðalfundinn úr samþykktum félagsins:
Samþykktir félagsins kveða á um að aðalfundur skuli haldinn í maí og boðaður með minnst 14 daga fyrirvara:
Aðalfundur
Aðalfundur hefur æðsta vald í málefnum félagsins. Aðalfund skal boða skriflega með bréfi eða tölvupósti með 14 daga fyrirvara hið skemmsta. Aðalfundur er lögmætur sé löglega til hans boðað og ræður afl atkvæða úrslitum mála nema annars sé getið í samþykktum félagsins.
Þessi mál skulu tekin fyrir á aðalfundi:
1. Skýrsla um störf félagsins á liðnu ári.
2. Reikningar félagsins lagðir fram til samþykktar.
3. Breytingar á samþykktum.
4. Kosning stjórnarmanna.
5. Kosning formanna nefnda skv. 7. gr.
6. Kosning skoðunarmanns annað hvert ár.
7. Ákvörðun félagsgjalds.
8. Önnur mál.
Aukaaðalfund skal kalla saman ef 10% félagsmanna óska skriflega eftir því við stjórn félagsins með dagskrá og skal stjórn boða fundinn með 14 daga fyrirvara hið skemmsta og eigi síðar en 30 dögum eftir að slík beiðni hefur borist stjórn.
Starfshættir
Stjórn félagsins skal kosin á aðalfundi sem haldinn skal í maí ár hvert. Kosningar skulu vera skriflegar sé þess óskað. Stjórn félagsins skal skipuð 5 félagsmönnum og skulu þeir skipta með sér verkum. Til að stjórnarfundur sé ákvarðanabær skal meirihluti stjórnarmanna sitja fundinn. Þátttaka í stjórnarfundi í gegnum fjarfundabúnað er heimil. Starf stjórnar skal vera ólaunað en félagið ber kostnað af störfum þeirra. Láti stjórnarmaður af störfum á kjörtímabilinu skal boða til félagsfundar skv. 4. gr. og kjósa mann í stjórn til þess að starfa út kjörtímabil þess sem lét af störfum .
Allir félagsmenn hafa rétt til að kjósa á aðalfundi. Á stofnfundi skal kjósa 3 stjórnamenn til tveggja ára og 2 til eins árs. Eftir það skal kjósa ýmist 2 eða 3 til tveggja ára setu í stjórn félagsins hverju sinni. Stjórnarmaður skal þó aldrei sitja lengur en þrjú kjörtímabil samfleytt. Skoðunarmann skal kjósa til tveggja ára í senn.
Félagið starfar sjálfstætt og skipuleggur stjórnin starfsemi þess. Reikningsár félagsins er almanaksárið.

Morgunverðarfundur 24. maí
2018-05-24 08:00 - 10:00 | Grand Hótel Reykjavík, Sigtúni 38, Reykjavík, 105, Iceland
Síðasti fræðslufundur fyrir sumarið verður ekki af verri endanum. Ágúst Hrafnkelsson kemur ferskur úr hitanum í Dubai með það nýjasta nýtt sem kynnt var á IIA ráðstefnunni núna í byrjun maí.
Theodór Carl Steinþórsson, Teddi, sem stýrir deild vöruþróunar og sérlausna hjá Securitas fara yfir m.a. aðgangsstýringar, hleranir og öryggismál síma, farsíma og annarra búnaða. Hann hefur innleitt upptökukerfi fyrir stórfyrirtæki og banka og unnið sem ráðgjafi fyrir helstu fyrirtæki landsins í fjarskiptum, öryggismálum og neyðaráætlunum.

Eftir góðan fræðslufund verður aðalfundur félagsins og verður boðið uppá sætar hressingar.
Verð: 4.500.- kr fyrir félagsmenn og 5.500.- fyrir utanfélagsmenn.
Innifalið er morgunverður og kaffi.
Hvenær: fimmtudaginn 24. maí kl 08:00-10:00.
Hvar: Grand hótel, Gullteigur
Skráning er með tölvupósti á fie@fie.is. Hægt er að afskrá til kl 10 á miðvikudaginn 23. maí en eftir það er skráning bindandi.

Hlutverk innri endurskoðenda í fyrirtækjum og árangursríkt samstarf við gæðastjóra
2018-04-17 08:30 - 10:00 | Sjóvá Kringlunni 5, 103 Reykjavík
Fundurinn er haldinn í samstarfi Stjórnvísis og Félags um innri endurskoðun.

Rafmyntir og samtímaendurskoðun
2018-02-14 08:00 - 10:00 | Grand Hótel Reykjavík, Sigtúni 38, Reykjavík, 105, Iceland
Næsti morgunverðarfundur er á Valentínusardaginn og umræðuefnið ekki af verri endanum. Við fáum Gísla Kr. framkvæmdastjóra sölu- og markaðssviðs Advania Data Center til að fara yfir Bitcoin, blockhain og þá spurningu hvort að það séu raunveruleg verðmæti í rafmynt.
Guðmundur I. Bergþórsson, CIA, QIAL mun svo einnig fara yfir hvernig hann hefur nýtt sér tæknina og samtímaendurskoðun í sínum störfum.
Hvar: Grand hótel - Fundarsalurinn Hvammur
Hvenær: miðvikudaginn 14. febrúar kl: 08:00-10:00
Mæting gefur 2 endurmenntunareiningar.
Verð: 4.500.- kr fyrir félagsmenn og 5.500.- fyrir utanfélagsmenn.
Innifalið er morgunverður og kaffi.
Skráning er með tölvupósti á fie@fie.is. Hægt er að afskrá til hádegis þriðjudagsins 13. febrúar en eftir það er skráning bindandi.

Kynningarfundur um vottanir 7. febrúar
2018-02-07 17:00 - 18:30 | Skógarhlíð 12, Skógarhlíð 12, Reykjavík, Iceland
Fræðslunefndin mun fá góða aðila til að vera með kynningar á þeim vottunum sem eru í boði hjá IIA og ISACA sem tengjast innri endurskoðun og tölvuendurskoðun. Kynningin verður haldin í húsnæði PwC í Skógarhlíð 12. Helstu gráður sem kynntar verða eru: CIA, QIAL, CFE, CISA o.fl.
Hvar: PwC, Skógarhlíð 12
Ekki er þörf á skráningu og frítt er á viðburðinn.

Fundur í faghópi um innri endurskoðun fjármálafyrirtækja
2017-11-30 08:30 - 10:00 | Landsbanki Íslands, Austurstræti 11, Reykjavík, Reykjavík, 101, Iceland
Fundur verður haldinn í faghópi um innri endurskoðun fjármálafyrirtækja 30. nóvember næstkomandi kl 8:30 í höfuðstöðvum Landsbankans að Austurstræti 11.* Áætlað er að fundinum ljúki um kl. 10.
Til að koma til móts við óskir félagsmanna höfum við ákveðið að færa fundinn frá 29. nóv. til 30. nóv. kl. 8:30.
Að þessu sinni munum við fjalla um nýja persónuverndarlöggjöf (GDPR) og áhrif hennar á íslensk fjármálafyrirtæki.
Fyrirlesari verður Alma Tryggvadóttir, sérfræðingur í persónurétti hjá Landsbankanum en Alma starfaði áður hjá hjá Persónuvernd í rúm átta ár sem skrifstofustjóri upplýsingaöryggis og þar áður sem lögfræðingur. Þá var Alma settur forstjóri Persónuverndar hluta árs 2015. Alma lauk lagaprófi frá Háskóla Íslands árið 2009 og útskrifaðist með MBA-gráðu frá sama skóla árið 2016. Alma hlaut árið 2014 vottun breska staðlaráðsins sem úttektaraðili upplýsingaöryggiskerfa og fékk málflutningsréttindi fyrir héraðsdómi árið 2015.
Í framhaldi af fyrirlestri Ölmu ætlum við í smærri hópum að ræða um hvaða áhrif löggjöfin mun hafa á innri endurskoðun fjármálafyrirtækja og hvers konar úttektir verði æskilegt og/eða nauðsynlegt að framkvæma.
Boðið verður uppá morgunhressingu.
Vinsamlegast tilkynnið þátttöku á fie@fie.is í síðasta lagi á hádegi þriðjudagsins 28. nóvember.
Vonumst til að sjá sem flesta.
Bestu kveðju,
Starfsmenn innri endurskoðunar Landsbankans
*Gengið er inn um inngang í Austurstræti við hlið Laundromat, beint á móti Vínbúðinni.

Skjalafals og FME
2017-11-15 08:00 - 10:00 | Grand Hótel Reykjavík, Sigtúni 38, Reykjavík, 105, Iceland
Þekkir þú falsað skjal?

Á næsta morgunverðarfund fáum við til okkar Birgi Jónasson sem ætlar að leiða okkur í sannleikann á bakvið skjalafölsun og Hrafnhildi Mooney frá Fjármálaeftirlitinu sem ætlar að tala almennt um framkvæmd eftirlits með stjórnarháttum og svo mat á fyrirtækja- og áhættumenningu í fjármálafyrirtækjum og samspili þess við umgjörð innra eftirlits.
Hvar: Grand hótel - Fundarsalurinn Hvammur
Hvenær: miðvikudaginn 15. nóvember kl: 08:00-10:00
Mæting gefur 2 endurmenntunareiningar.
Verð: 4.500.- kr fyrir félagsmenn, 5.500.- fyrir utanfélagsmenn.
Innifalið er morgunverður og kaffi.
Skráning er með tölvupósti á fie@fie.is. Hægt er að afskrá til hádegis þriðjudagsins 14. nóvember en eftir það er skráning bindandi.

Haustráðstefnan 2017 - Áhrifarík samskipti
2017-10-04 - 2017-10-05
The Effective Auditor: Understanding and Applying Emotional Intelligence.
Hefur þú hitt "erfiða" manneskju við úttekt? Hefur þú velt því fyrir þér af hverju samskipti ganga verr og einkennist frekar af misskilningi við ákveðna aðila en ekki aðra? Viltu auka líkur á því að samskipti gangi vel?

Endurskoðendur þurfa að beita ákveðinni tækni til að geta átt áhrifarík samskipti við fólk og fá það til samvinnu við sig. Á þessu námskeiði munu þátttakendur læra að bæta samskipti sín.

Þekkja samskiptastíl annarra og sníða samskiptin eftir þeim.
Spyrja opinna spurninga og auka hlustun til að ná fram upplýsingum sem máli skipta.
Svara á viðeigandi hátt í erfiðum aðstæðum.

Ráðstefnan veitir 16 CPE.
Verð kr.75.000,-
Kennsla frá 8:30-16:30 4. og 5 október. Kaffiveitingar fyrir og eftir hádegi auk hádegisverðar er innifalið í verðinu.
Miðasala fer fram á midi.is

Áhættustýring, orðsporsáhætta og krísustjórnun
2017-09-20 08:00 - 10:00 | Fosshótel Reykjavík
Miðvikudaginn 20. september nk. mæta til okkar tveir frábærir sérfræðingar. Auðbjörg Friðgeirsdóttir CIA kemur frá PwC og Grétar Theodórsson almannatengill frá Innsýn.
Auðbjörg er sérfræðingur í áhættustýringu og mun ræða um hvar hlutverki innri endurskoðunar sleppir og hlutverk áhættustýringar tekur við.
Grétar, sem er með MA í almanntengslum og markaðssamskiptum, fer yfir orðsporsáhættu og krísustjórnun.
Í lokin munum við hafa 20 mínútna umræður varðandi þessi málefni. Hlökkum til að sjá ykkur.
Hvar: Fosshótel Reykjavík, Gullfoss A, 2. hæð.
Hvenær: miðvikudaginn 20. september kl: 08:00-10:00
Mæting gefur 2 endurmenntunareiningar.
Verð: 4.500.- kr fyrir félagsmenn, 5.500.- fyrir utanfélagsmenn. Innifalið er morgunverður og kaffi.
Skráning er með tölvupósti á fie@fie.is. Takið eftir að stuttur tími er til stefnu svo endilega skráið ykkur sem fyrst. Hægt er að afskrá til hádegis þriðjudagsins 19. september en eftir það er skráning bindandi.

Aðalfundur FIE 24. maí
2017-05-24 10:00 - 11:00 | Hótel Natura, Nautholsvegur 52, Reykjavík, 101, Iceland
Félag um innri endurskoðun boðar til aðalfundar miðvikudaginn 24. maí 2017, kl. 10-11.
Fundurinn verður haldinn í Víkingasal Hótel Natura.
Fyrir fundinn mun fræðslunefnd FIE halda síðasta morgunverðarfund vetrarins. Nánari upplýsingar um hann má finna inn á heimasíðu félagsins, https://fie.is/vidburdur/mansal-og-peningathvaetti/
Stjórnin minnir á að allir geta boðið sig fram til stjórnarsetu og hvetur félagsmenn eindregið til að íhuga það. Ennfremur hvetur stjórnin félagsmenn til að gefa kost á sér til starfa í nefndum og faghópum á vegum félagsins. Áhugasamir félagsmenn geta haft samband við stjórn félagsins en einnig er hægt að bjóða sig fram á fundinum.
Meðfylgjandi eru nánari upplýsingar um aðalfundinn úr samþykktum félagsins:
Samþykktir félagsins kveða á um að aðalfundur skuli haldinn í maí og boðaður með minnst 14 daga fyrirvara:
Aðalfundur
Aðalfundur hefur æðsta vald í málefnum félagsins. Aðalfund skal boða skriflega með bréfi eða tölvupósti með 14 daga fyrirvara hið skemmsta. Aðalfundur er lögmætur sé löglega til hans boðað og ræður afl atkvæða úrslitum mála nema annars sé getið í samþykktum félagsins.
Þessi mál skulu tekin fyrir á aðalfundi:

Skýrsla um störf félagsins á liðnu ári.
Reikningar félagsins lagðir fram til samþykktar.
Breytingar á samþykktum.
Kosning stjórnarmanna.
Kosning formanna nefnda skv. 7. gr.
Kosning skoðunarmanns annað hvert ár.
Ákvörðun félagsgjalds.
Önnur mál.

Aukaaðalfund skal kalla saman ef 10% félagsmanna óska skriflega eftir því við stjórn félagsins með dagskrá og skal stjórn boða fundinn með 14 daga fyrirvara hið skemmsta og eigi síðar en 30 dögum eftir að slík beiðni hefur borist stjórn.
Starfshættir
Stjórn félagsins skal kosin á aðalfundi sem haldinn skal í maí ár hvert. Kosningar skulu vera skriflegar sé þess óskað. Stjórn félagsins skal skipuð 5 félagsmönnum og skulu þeir skipta með sér verkum. Til að stjórnarfundur sé ákvarðanabær skal meirihluti stjórnarmanna sitja fundinn. Þátttaka í stjórnarfundi í gegnum fjarfundabúnað er heimil. Starf stjórnar skal vera ólaunað en félagið ber kostnað af störfum þeirra. Láti stjórnarmaður af störfum á kjörtímabilinu skal boða til félagsfundar skv. 4. gr. og kjósa mann í stjórn til þess að starfa út kjörtímabil þess sem lét af störfum .
Allir félagsmenn hafa rétt til að kjósa á aðalfundi. Á stofnfundi skal kjósa 3 stjórnamenn til tveggja ára og 2 til eins árs. Eftir það skal kjósa ýmist 2 eða 3 til tveggja ára setu í stjórn félagsins hverju sinni. Stjórnarmaður skal þó aldrei sitja lengur en þrjú kjörtímabil samfleytt. Skoðunarmann skal kjósa til tveggja ára í senn.
Félagið starfar sjálfstætt og skipuleggur stjórnin starfsemi þess. Reikningsár félagsins er almanaksárið.
Með von um að sjá þig á aðalfundinum,
Stjórn FIE

Mansal og peningaþvætti
2017-05-24 08:00 - 10:00 | Hótel Natura, Nautholsvegur 52, Reykjavík, 101, Iceland
Fræðslunefndin hefur fengið Snorra Birgisson frá LRH sem er sérfræðingur í mansalsmálum til að fara yfir rannsóknir á mansali. ásamt endurheimtingu fjármuna af brotastarfsemi.
Þá mun Guðrún Árnadóttir, sem stýrir peningaþvættisskrifstofu Héraðssaksóknara fara yfir það allra nýjasta í tengslum við peningaþvætti.
Þetta eru málefni sem eiga vel við okkur sem innri endurskoðendur og annarra sem þurfa að vita lágmarks skil á svona brotastarfsemi sem teygir sig í marga anga samfélagsins.
Skráning fer fram á fie@fie.is. Ókeypis fyrir félaga FIE en 3.500.- kr. fyrir aðra.
Þátttaka á fundinum veitir 2 endurmenntunareiningar.

Gerð áhættumiðaðar endurskoðunaráætlunnar
2017-05-04 08:30 - 10:00 | Landsbanki Íslands, Austurstræti 11, Reykjavík, Reykjavík, 101, Iceland
Fundur verður haldinn í faghópi um innri endurskoðun fjármálafyrirtækja 4. maí næstkomandi kl 8:30 í höfuðstöðvum Landsbankans að Austurstræti 11*. Áætlað er að fundinum ljúki um kl 10.
Fjallað verður um gerð áhættumiðaðrar endurskoðunaráætlunar og munu þau Kristín Baldursdóttir, innri endurskoðandi Landsbankans, Ágúst Hrafnkelsson, innri endurskoðandi Íslandsbanka og Lilja Steinþórsdóttir, innri endurskoðandi Arion banka hvert um sig miðla af reynslu sinni við gerð endurskoðunaráætlunar.
Boðið verður uppá morgunhressingu.
Vinsamlegast tilkynnið þátttöku á fie@fie.is fyrir 1. maí nk.
Vonumst til að sjá sem flesta.
Bestu kveðjur,
Umsjónarmaður faghóps um innri endurskoðun fjármálafyrirtækja
*Gengið er inn um inngang í Austurstræti við hlið Laundromat, beint á móti ÁTVR.
